महाभारतम्-07-द्रोणपर्व-044
अभिमन्युपराक्रमवर्णनम्।। 1 ।।		<table>				
<td>

	सञ्जय उवाच।	<td>	5-44-1x	
				
<td>

	सैन्धवेन निरुद्धेषु जयगृद्धिषु पाण्‍डुषु।सुघोरमभवद्युद्धं त्वदीयानां परैः सह।।	<td>	5-44-1a5-44-1b	
				
<td>

	प्रविश्याथार्जुनिः सेनां सत्यसन्धो दुरासदः।व्यक्षोभयत तेजस्वी मकरः सागरं यथा।।	<td>	5-44-2a5-44-2b	
				
<td>

	तं तथा शरवर्षेण छादयन्तमरिंदमम्।यथा प्रधानाः सौभद्रमभ्ययुः कुरुसत्तमाः।।	<td>	5-44-3a5-44-3b	
				
<td>

	तेषां तस्य च सम्मर्दो दारुणः समपद्यत।सृजतां शरवर्षाणि प्रसक्तममितौजसाम्।।	<td>	5-44-4a5-44-4b	
				
<td>

	रथव्रजेन संरुद्धस्तैरमित्रैस्तथाऽऽर्जुनिः।वृषसेनस्य यन्तारं हत्वा चिच्छेद कार्मुकम्।।	<td>	5-44-5a5-44-5b	
				
<td>

	तं च विव्याध बलवांस्तस्य चाश्वानजिह्मगैः।वातायमानैस्तैरश्वैर्विसंज्ञोऽपहृतो रणात्।।	<td>	5-44-6a5-44-6b	
				
<td>

	तेनान्तरेणाभिमन्योर्यन्तापासारयद्रथम्।रथव्रजास्ततो हृष्टाः साधुसाध्विति चुक्रुशुः।।	<td>	5-44-7a5-44-7b	
				
<td>

	तं सिंहमिव सङ्क्रुद्धं प्रमथ्नन्तं शरैररीन्।आरादायान्तमभ्येत्य वसातीयोऽभ्ययाद्द्रुतम्।।	<td>	5-44-8a5-44-8b	
				
<td>

	सोऽभिमन्युं शरैः षष्ट्या रुक्मपुङ्कैरवाकिरत्।अब्रवीच्च न मे जीवञ्जीवतो युधि मोक्ष्यसे।।	<td>	5-44-9a5-44-9b	
				
<td>

	तमयस्मयवर्माणमिषुणा दूरपातिना।विव्याध हृदि सौभद्रः स पपात व्यसुः क्षितौ।।	<td>	5-44-10a5-44-10b	
				
<td>

	वसातीयं हतं दृष्ट्वा क्रुद्धाः क्षत्रियपुङ्गवाः।परिवव्रुस्तदा राजंस्तव पौत्रं जिघांसवः।।	<td>	5-44-11a5-44-11b	
				
<td>

	विष्फारयन्तश्चापानि नानारूपाण्यनेकशः।तद्युद्धमभवद्रौद्रं सौभद्रस्यारिभिः सह।।	<td>	5-44-12a5-44-12b	
				
<td>

	तेषां शरान्सेष्वसनाञ्शरीराणि शिरांसि च।सकुण्डलानि स्रग्वीणि क्रुद्धश्चिच्छेद फाल्गुनिः।।	<td>	5-44-13a5-44-13b	
				
<td>

	सखङ्गाः साङ्गुलित्राणाः सपट्टसपरश्वथाः।अदृश्यन्त भुजाश्छिन्ना हेमाभरणभूषिताः।।	<td>	5-44-14a5-44-14b	
				
<td>

	स्रग्भिराभरणैर्वस्त्रैः पतितैर्विविधैर्ध्वजैः।वर्मभिश्चर्मभिर्हारैर्मुकुटैश्छत्रचामरैः।।	<td>	5-44-15a5-44-15b	
				
<td>

	उपस्करैरधिष्ठानैरीषादण्डकबन्धुरैः।अक्षैर्विमथितैश्चक्रैर्भग्नैश्च बहुधा युगैः।।	<td>	5-44-16a5-44-16b	
				
<td>

	अनुकर्षैः पताकाभिस्तथा सारथिवाजिभिः।रथैश्च भग्नैर्नागैश्च हतैः कीर्णाभवन्मही।।	<td>	5-44-17a5-44-17b	
				
<td>

	निहतैः क्षत्रियैः शूरैर्नानाजनपदेश्वरैः।जयगृद्धैर्वृता भूमिर्दारुणा समपद्यत।।	<td>	5-44-18a5-44-18b	
				
<td>

	दिशो विचरतस्तस्य सर्वाश्च प्रदिशस्तथा।रणेऽभिमन्योः क्रुद्धस्य रूपमन्तरधीयत।।	<td>	5-44-19a5-44-19b	
				
<td>

	काञ्चनं यद्यदस्यासीद्वर्म चाभरणानि च।धनुषश्च शराणां च तदपश्याम केवलम्।।	<td>	5-44-20a5-44-20b	
				
<td>

	तं तदा नाशकत्कश्चिच्चक्षुर्भ्यामभिवीक्षितुम्।आददानं शरैर्योधान्मध्ये सूर्यमिव स्थितम्।।	<td>	5-44-21a5-44-21b	
<td>

	।। इति श्रीमन्महाभारते द्रोणपर्वणि अभिमन्युवधपर्वणि त्रयोदशदिवसयुद्धे चतुश्चत्वारिंशोऽध्यायः।। 44 ।।	<td>		

महाभारतम्/द्रोणपर्व